text: [{"text_idx": "#000004", "text": "Deebisaa: Eega wuduu\u2019a godhatanii booda haadha warraa dhungachuun gonkumaa wuduu\u2019a namarraa hin balleessu. Nabiin keenya (Salallaahu Aleeyhi Wasallam) eega wuduu\u2019a godhatanii salaataaf bahuuf qophaahanii booda, haadha warraa isaanii dhungatanii bahaa turan."}, {"text_idx": "#000005", "text": "Aa\u2019ishaan (Radiyallaahu Anha) akkana jette. \u201cErgamaan Rabbii (Sallallaahu Aleeyhi Wasallam) haadha worraa isaanii keessaa takka dhungatanii Salaataaf deeman. irra deebiin wuduu\u2019a hin goone\u201d (Abu Daawud fi Tirmiizii)"}, {"text_idx": "#000006", "text": "Hadiisa Kanarratti hundaahuun Ulamoonni yaada garagaraa kennan. Gariin ulamootaa dubartii tuquun wuduu\u2019a ni balleessa jedhan. Gariin ammoo fedhii saalaa qabaatanii dubartii yoo tuqan wuduu\u2019ni ni bada, yoo fedhii hin jirre hin badu jedhan. ammas gariin ulamootaa fedhii jiraatus jiraatuu baatus haadha worraa tuquun wuduu\u2019a hin cabsu jedhan. Yaanni xumuraa kun ulamoota heddu biratti fudhatama kan argatee fi sirriidha. Kana jechuun Abbaan Manaa jaartii ofii qaqqabatee, dhungatee yoo bishaan irraa hin bahin wuduu\u2019ni isaa hin badu."}, {"text_idx": "#000007", "text": "Fataawa al-Mar\u2019ah, Ibn \u2018Usaymiin, Fuula 20"}, {"text_idx": "#000008", "text": "Haatahuu garuu jaartii dhungachuu saniin yoo fedhiin itti dhufee bishaan qal\u2019aan irraa bahe, wuduu\u2019ni ni bada."}, {"text_idx": "#000009", "text": "Yaada ulamaa\u2019iin adda addaa keessan cuunfinee yoo gabaabsinu, dhiirri tokko osoo wudu\u2019a qabu yoo haadha warraa ofii dhungate, yeroo dhungate sanitti yoo fedhiin saalaa itti dhagahamee bishaan qal\u2019aan fedhiin dhufu irraa bahe wuduu\u2019ni ni bada. Bishaan san ofirraa dhiqee irra deebi\u2019ee wuduu\u2019a godhuu qaba. Yoo yeroo dhungatu sanitti fedhiin tokkollee itti dhagahamuu baate, wuduu\u2019ni isaa hin badu."}, {"text_idx": "#000010", "text": "January 12, 2023 at 8:12 amHadha mana tan hin tahin hoo wudu atanii yoo dhungatan akkamiReply"}, {"text_idx": "#000011", "text": "Hadha mana tan hin tahin hoo wudu atanii yoo dhungatan akkami"}, {"text_idx": "#000013", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]